Жанартаулық тектоникалық депрессия

Жанартаулық тектоникалық депрессия — планда сақиналы, сопақ немесе полигонды oпырылған құрылым, вулкандық процестерге байланысты дамиды, бірақ белгілі бір жанартау орталығының әрекеті мен эволюциясына байланысты емес. Бұл мағынада жанартаулық тектоникалық депрессия кальдераға керісінше. Жанартаулық тектоникалық депрессия диаметрі 12—15 км-ден 60—80 км, кейде 100 км-ге дейін жетеді, сыртқы жағынан лықсымалар жүйесімен шектеледі. Төмендеудің көрінетін амплитудасы 300 м-ден 700—1000 м-ге дейін болады. Депрессияның салынуы вулкандық әрекеттілік цикл басталудан бұрын жүреді. Жанартаулық тектоникалық депрессия ауқымында вулкандық аппараттар тобы орналасады, олар көбінесе өнімдердің базальттан дацит пен липаритке дейінгі толық қатарын береді.
Қазақ тілі терминдерінің салалық ғылыми түсіндірме сөздігі: Геология — Алматы: «Мектеп» баспасы, 2003.ӀSВN 5-7667-8188-1 ӀSВN 9965-16-512-2

Дереккөздер

Санат:Вулканология